# Israels forsvar

| Israels forsvar |
| --- |
|  |
| Land | Israel  |
| Grunnlagt | 26. mai 1948  |
| Hovedkontor | HaKirya |
| Styrke |
| Nedre aldersgrense | 18 år |
| Aktivt personell | 176 500 |
| Reservepersonell | 445 000 |
| Budsjett | 22 500 000 000 amerikansk dollar  |
| Flagg |
|  |
| Nettsted | www.idf (he) www.idf.il (en) www.idf.il (ar) www.idf.il (fr) www.idf.il (es) |
| Erstatter | Haganah, Irgun, Lehi  |

**Israels forsvar**, eller Tzva Haganah le-Yisra'el (hebraisk: **צבא ההגנה לישראל**; i Israel brukes ofte bare akronymet **צה"ל**, som uttales *Tzahal*; i mediene ofte engelsk *Israeli Defence Forces* – IDF), består av et integrert militærvesen med formål «*å forsvare staten Israels eksistens, territoriale integritet og suverenitet, dessuten å beskytte staten Israels innbyggere, og å bekjempe alle former for terrorisme som truer det daglige liv*». Israels forsvar er underordnet det israelske forsvarsdepartementet.

Deler av Israels forsvar har tidvis vært utviklet i nært samarbeid med USA. Totalt sett har Staten Israel vært den nest største mottakeren av amerikansk militær bistand siden 1945, etter Saudi-Arabia. USAs militære støtte til Israel startet likevel ikke før i 1968. Israel var den største årlige mottaker av amerikansk støtte i perioden 1976 til 2003. Siden 2003 har Irak fått mest støtte pr. år fra USA. I 2009 alene mottok Staten Israel økonomiske incentiver fra det amerikanske forsvarsdepartementet i størrelsesorden 15,2 milliarder kroner (2,55 milliarder dollar). 74 % av disse fradragene gis til Staten Israel mot at staten bare kjøper militært utstyr fra amerikanske bedrifter, som en del av USAs større handelspolitikk og på akkurat samme vilkår som hos samtlige andre allierte. Staten Israel er i likhet med mange andre land i verden en såkalt *major non-NATO ally* av USA. Dette innebærer at USA og Staten Israel deler og selger store deler av sin etterretning, teknologi og utstyr seg imellom, på samme måte som USA gjør dette med andre «major non-Nato ally»-land, som Afghanistan, Marokko, Jordan, Bahrain, Pakistan og Singapore.

## Historie

En israelsk Merkava-stridsvogn.
Organisasjonen ble opprettet i mai 1948, rett etter grunnleggelsen av staten Israel. IDF etterfulgte Haganah som jødenes forsvarsorganisasjon, og besto for det meste av folk fra denne paramilitære selvforsvarsstyrken, spesielt den operative grenen Palmach. Store deler av Den jødiske brigaden, som hadde kjempet under britisk flagg i andre verdenskrig, sluttet seg også til landets nye forsvar.

Etter opprettelsen av IDF gikk de to jødiske undergrunnsorganisasjonene Irgun og Lehi inn i en løs sammenslutning med forsvaret, men fikk tillatelse til å operere selvstendig i noen sektorer frem til slutten av den arabisk-israelske krig, hvoretter de to organisasjonene ble oppløst.

## Organisering og økonomi

IDF er organisert under en felles stab og har ingen selvstendige forsvarsgrener. Organisasjonen er imidlertid inndelt tre hoveddeler:

* Landstridsstyrken («hær») med infanteri, kavaleri, artilleri og ingeniørtropper.
* Luftstridsstyrken («flyvåpen») med jagerfly, kamphelikoptre, transporthelikoptre og transportfly.
* Sjøstridsstyrken («marine») med patruljebåter, missilbåter og undervannsbåter.

I tillegg kommer det sivile etterretningsdirektoratet Mossad og det militære etterretningsdirektoratet Aman, logistikk- og teknologidirektoratet, militære domstoler, militære skoler og annet.

Israel har allmenn verneplikt for både kvinner og menn, med unntak for visse ikke-jødiske og ortodoks-jødiske folkegrupper. Israelske arabere har som hovedregel ikke verneplikt, men kan verve seg frivillig. Visse arabiske beduinstammer er underlagt allmenn verneplikt etter ønske fra sine ledere.

IDF er trolig det mest moderne, best trenede, og best utrustede militære forsvaret i Midtøsten[*trenger referanse*], blant annet på grunn av landets store forsvarsbudsjett, som toppet seg 1984, da ca. 24 % av BNP gikk til militære formål. Dette tallet har imidlertid sunket, og er pr. 2006 på 7,3 %, som tilsvarer ca. 9,67 mrd. US$. Israel har skaffet seg moderne våpen gjennom en kombinasjon av egen utvikling og amerikansk teknologi, og er en av de største våpeneksportørene i verden.

## Militære slag

*Se egen liste: **Liste over kriger Israel har deltatt i

## Påståtte krigsforbrytelser

Israels forsvar har brukt flere metoder, og har stått bak en rekke hendelser, som av flere menneskeretts- og nødhjelpsorganisasjoner regnes som krigsforbrytelser og i strid med folkeretten. Dette inkluderer angrep på sivile, ødeleggelse av bosettinger og andre overgrep på okkupert land. Noen eksperter tilbakeviser imidlertid disse påstandene. Oberstløytnant Terje Torsteinson ved Forsvarets stabsskole avviste at det var bevis for israelske krigsforbrytelser i Libanon i juli-august 2006.

## Grader og distinksjoner

| Personellkategori | Grad | Distinksjoner |
| --- | --- | --- |
| Landstridsstyrken | Luftstridsstyrken | Sjøstridsstyrken | Sjøstridsstyrken *mørk uniform* |
| **Offiserer** | Ra'al Forsvarssjefen |  |  |  |  |
| Aluf Forsvarsgrensjef, sjef for militærkommando |  |  |  |  |
| Ta'al Generalinspektør for en våpenart, divisjonssjef |  |  |  |  |
| Alam Brigadesjef |  |  |  |  |
| Sa'al Bataljonssjef |  |  |  |  |
| Rasan Nestkommanderende bataljon |  |  |  |  |
| Seren Kompanisjef |  |  |  |  |
| Segen Troppssjef |  |  |  |  |
| Sagam Troppssjef |  |  |  |  |
| **Befal** | Ranag Sersjantmajor - Sjefssersjant høyere nivå |  |  |  |  |
| Rasab Sersjantmajor - Sjefssersjant brigade |  |  |  |  |
| Rasam Sersjantmajor - Sjefssersjant bataljon |  |  |  |  |
| Rasar Kommandersersjant - Sjefssersjant kompani |  |  |  |  |
| Rasal Nestkommanderende tropp |  |  |  |  |
| **Menig personell** | Samar Lagfører og soldater med 24-32 måneders tjeneste. |  *vanlig distinksjon*  *kampdistinksjon* |  *vanlig distinksjon*  *kampdistinksjon* |  *vanlig distinksjon*  *kampdistinksjon* | *brukes ikke* |
| Samal Nestlagfører og soldater med 14-21 måneders tjenste. |  *vanlig distinksjon*  *kampdistinksjon* |  *vanlig distinksjon*  *kampdistinksjon* |  *vanlig distinksjon*  *kampdistinksjon* | *brukes ikke* |
| Rabat Soldater med 7-10 måneders tjeneste. |  *vanlig distinksjon*  *kampdistinksjon (av tradisjon bæres ikke denne distinksjonen av landstyrkenes kampvåpen)* |  *vanlig distinksjon*  *kampdistinksjon* |   *kampdistinksjon* | *brukes ikke* |

## Israels militærordning

Offiserer er frivillige vernepliktige som har gjennomført offiserskurset. Offiserer tjenestegjør i minst 36 måneder for kvinner i ikke-kampstillinger og 44 måneder for menn. Stillinger i spesialiserte enheter krever tjenestegjøring lengre tid (for eksempel syv år for kamppiloter). Opprykk er basert på evne og gradansiennitet. Det tar omtrent ett år å bli forfremmet fra fenrik til løytnant og tre år å bli forfremmet fra løytnant til kaptein.

Menig personell er vernepliktige. Alle jødiske og drusiske kvinner og menn begynner sin førstegangstjeneste (med mindre de får utsettelse) ved 18 års alder. Kristne, muslimer og sirkassere kan melde sig til frivillig verneplikt når de er 17 år eller eldre. Mannlige vernepliktige tjenestegjør i 32 måneder og kvinnelige vernepliktige i 24 måneder. Alle vernepliktige forfremmes etter tjenesteansiennitet, men til forskjellige tider avhengig av om de tilhører et kampvåpen, et kampstøttekorps eller et forvaltningsstøttekorps. Opprykk til *rabat* finner sted etter 10 måneder for menige i et forvaltningsstøttekorps, etter 8 måneder i et kampstøttekorps og etter fullført rekruttskole og jobbtrening i et kampvåpen (ca. 7 måneder). For opprykk till *samal* kreves 21 måneder, 18 måneder respektive 14 måneders tjenesteansiennitet og for opprykk til *samar* 32 måneder, 28 måneder respektive 24 måneder. De med utdannelse fra et militærgymnas som skal studere på forsvarets tekniske fagskole, forfremmes til *rabat* i begynnelsen av militærtjenesten. Lagfører og nestlagfører forfremmes etter gjennomgått kurs og holdt funksjon. Lagfører har graden *samar*, nestlagfører *samal*.

Vernepliktige offiserer og menig personell har en forpliktelse til å tjene i reservene etter å ha fullført sin førstegangstjeneste. Mannlig personell tjenestegjør til 41–51 års alder mens kvinnelig personell til 24 år. Yrkesoffiserer og yrkesbefal er militære tjenestemenn som er ansatte i forsvaret etter fullført førstegangstjeneste. Befal som har fullført offiserskurset forfremmes direkte til løytnant, og nyter forkortet gradsansiennitet så de kan bli forfremmet til *rasan* fem år etter opprykk til offiser.

## Beretfarver

Daværende sjef for Kfirbrigaden, Oren Abman.
Hjemmefrontkommandoens daværende sjef, Eyal Eizenberg.

|  |
| --- |
| **Luftforsvaret** |
| Flyvåpen og luftvern |   |
| **Infanteri** |
| Golanibrigaden |   |
| Fallskjermjegerbrigaden og spesialstyrker |   |
| Nahalbrigaden |   |
| Givatibrigaden |   |
| Kfirbrigaden |  |
| **Pansertropper** |
| Panserforband |   |
| **Artilleri** |
| Artilleriforband |   |
| **Kampetterretningstropper** |
| Kampetterrettningsforband |   |
| **Ingeniørtropper** |
| Ingeniørforband |   |
| **Etterretningstjenesten** |
| Aman |   |
| **Militærpoliti** |
| Militærpolitiforband |   |
| **Hjemmefrontkommandoen** |
| Sivilforsvarstropper |   |
| **Forsvaret generelt** |
| Personale som ikke tilhører en våpengren |   |
| **Sjøforsvaret** |
| Sjøforsvarsforband |   |

## Se også

* Sar-El

## Referanser

## Eksterne lenker

* (he) Offisielt nettsted

* (en) Offisielt nettsted

* (ar) Offisielt nettsted

* (fr) Offisielt nettsted

* (es) Offisielt nettsted

* (en) Israel Defense Forces – kategori av bilder, video eller lyd på Commons
* (he) Israels forsvar på Facebook

* Israels forsvar på Flickr

* (he) Israels forsvar på Instagram

* Israels forsvar på LinkedIn

* (he) Israels forsvar på Telegram

* (ru) Israels forsvar på Telegram

* (tr) Israels forsvar på Telegram

* Israels forsvar på Telegram

* Israels forsvar på Threads

* Israels forsvar på TikTok